JY LEES NOU Sowat 600 groentekultivars onder een net
Op die jaarlikse Marlo-boeredag kon boere verskillende saadmaatskappye se groente- en tabakkultivars met mekaar vergelyk in ’n proewe wat spesifiek vir die boeredag aangeplant is. Foto: Jasper Raats.
Die samekoms van meer as 600 groenteboere van reg oor die noordelike dele van die land op ’n gure herfsoggend op ’n plaas noord van Polokwane kan net een ding beteken – iemand is besig om boerderykennis uit te deel.
Marlo Farms se boeredag het oor die afgelope paar jaar stil-stil een van die grootste geleenthede op Limpopo se landboukalender geword.
Op vanjaar se boeredag kon boere die produkte van 600 kultivars van onder meer tabak, kool, botterskorsies, boerpampoene, tamaties en slaai regstreeks met mekaar vergelyk. Die produkte is uitgestal in die rye waar die aanvanklike proewe geplant is.
“Ons het met die samewerking van die saadmaatskappye die behoefte geïdentifiseer om boere aan ’n wye reeks produkte bloot te stel,” sê mnr. Louis de Wet van Marlo Farms.
Omdat dit nie altyd moontlik is vir boere om proewe van al die saadmaatskappye se saad op hul plase te plant nie, het Marlo die proewe onder skadunet geplant sodat die geoeste produkte op die dag van sy jaarlikse boeredag gereed sou wees vir boere om te vergelyk. Alle produkte van spesifieke kategorieë is in dieselfde omgewing geplant en is in dieselfde toestande getoets.
Marlo Farms, ’n gediversifiseerde boerdery met ’n vee-, vrugte- en groente-afdeling, het in 1986 met ’n saailingkwekery begin toe me. Annette de Wet besef daar is ’n behoefte aan goeie saailinge vir Limpopo se groente- en vrugteboere.
Die De Wet-familie het reeds in die beginjare ’n jaarlikse boeredag aangebied, maar toe was dit niks meer as ’n handjie vol boere wat sommer in die woonhuis se tuin bymekaargekom het om oor die landbou en hul gewasse te gesels nie.
Op die jaarlikse Marlo-boeredag kon boere verskillende saadmaatskappye se groente- en tabakkultivars met mekaar vergelyk in ’n proewe wat spesifiek vir die boeredag aangeplant is. Foto: Jasper Raats
Op die jaarlikse Marlo-boeredag kon boere verskillende saadmaatskappye se groente- en tabakkultivars met mekaar vergelyk in ’n proewe wat spesifiek vir die boeredag aangeplant is.Foto: Jasper Raats
Meer oor: varsprodukte| groente
Invoertarief op bevrore groente dalk verhoog